ce en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ru bg ky uz ky tt ky ky ky ky ky kk ky ru ru ky ky ky ru ky ky ky ky ru ky ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Айтчуну айтууга дагы да кеч эмес
Ынтымак курултайын өткөрүү боюнча уюштуруу комитети коомчулуктан түшкөн сунуштар үчүн ыраазылык билдирген кайрылуу жолдоду. Кайрылууда саясый партияларды, коомдук бирикмелерди, жарандык коомдорду президенттин квотасы боюнча катышуу үчүн татыктуу талапкерлерди активдүү көрсөткүлө деп айтылган. Уюштуруу комитети учурда өлкөгө жагдайды реалдуу талдоо үчүн түрдүү социалдык, саясый, конфессионалдык жана этникалык топтордун диалогу зарыл деп эсептешет. Күн тартиби, делегаттарды көрсөтүү боюнча сунуштарды өкмөт үйүнө, курултайды өткөрүү боюнча уюштуруу комитетине жиберүүнү өтүнүшөт.
Кайсы бир финансылык компания кыргызстандыктар байпагына 1 млрд. долларды сары майдай сактап отурат деп балп этти. Азыр өкмөт элдин чөнтөгүн жукартып жатканда бул кабар Ак үйгө майдай эле жагат болуш керек. Анан эле тажиктерди туурап Рогун ГЭСине акча бер дегендей, Камбар-Ата - 1ге салымыңды кош деп элди кокодон албаса болгону. Буга чейин Кыргызстандагы тажик диаспорасы ГЭС курулушу үчүн 300 миңдей сом чогултуп бергени да тегин жерден эместир.
Агенттик мурда эмнени карап жүргөн?
2009-жылда Бишкекте 242 мыйзамсыз курулуш иштери жүргүзүлгөн. Бул үчүн 180 млн. сом айып төлөшкөн. Эми ошо курулуштарды архитектура жана курулуш агенттиги ушул жылдан тарта бузууга ниеттенип жатат. Булардын ичинде кафе, турак-жай курулуштары бар. Эгер өкмөт чын эле буза баштаса бир топ эле ызы-чуу болору талашсыз.
96 жашты көргөн бар, көрбөгөн бар
Совет өкмөтүн курууга активдүү катышып, басмачылар менен салгылашкан кыргыздын тышкы иштер боюнча алгачкы эл комиссары, Кыргыз ССР министрлер советинин төрагасы Казы Дыйкамбаев 96 жашында дүйнө салды. Казы Дыйкамбаев Кыргызстанда совет өкмөтүн түптөөгө чоң салым кошкон. Ондогон жогорку даражадагы наамдардын ээси. Союздук маанидеги персоналдык пенсионер. Ал 1986-жылдан бери ардактуу эс алууда эле.
Жөн келчү эмес эле
Бүгүн Кыргызстанга АКШ президентинин атайын өкүлү Ричард Холбруктун келиши күтүлүүдө. Барак Обаманын атайын чабарманын президент Курманбек Бакиев кабыл алары да айтылууда. Буга чейин Р.Холбрук АКШнын ООНдогу элчиси болгон. Азырынча ал кандай максат менен келгендиги сыр бойдон калууда. Буга чейин АКШнын Кыргызстанга берчү ири көмөгү жөнүндө айрым маалыматтар таратылган. Сыягы, "Манас" авиабазасы, Ооганстандагы кырдаал сыяктуу маселелер каралып, геосаясый абал талкууланат көрүнөт.
"Хизб-ут Тахрирчилер" качан токтойт?
Ысык-Көл облусундагы Жети-Өгүз районунун изкубарлары экстремисттик "Хизб-ут Тахрир" уюмунун китепчелерин таратып жүргөн Ак-Терек айылынын тургунун кармашты. Анын үйүнөн "Хизб-ут Тахрирге" үгүттөөчү төрт китеп, баракчалар, Конституцияга каршы үндөгөн компакт-дискттер табылган. Ошол эле күнү милиция кызматкерлери Ак-Терек айылынын дагы бир тургунун кармашты. Ал да "Хизб-ут Тахрир" экстремисттик уюмуна үгүттөө үчүн китепчелерди таратып жүргөн. Сокулук районунун РИИБ кызматкерлери Манас айылынын жашоочусу да ушул уюмдун китептерин катып жүргөнүн таап чыгышты. Учурда кылмыш иликтенүүдө.
Бир билгени бар го
ИИМдин кылмыш иликтөө башкармалыгынын кызматкерлери борбордогу Абдымомунов көчөсүнөн шектүү автоунааны токтотушкан. Машинанын салонунан үч огу менен 5,6 миллиметрлик ок атуучу курал табылган. Автоунаанын айдоочусу бул куралды эмне себептен алып жүргөндүгү такталууда.
ИИМдин маалыматы боюнча Кыргызстандын түрмөлөрүндө 150 чет элдик атуул жатышат. Алардын ичинен Россиядан 13, Өзбекстандан 68, Тажикстандан 32, Казакстандан 30, Украина менен Кытайдан эки, Түркия, Нигерия, Зимбабве мамлекеттеринен бирден киши түрмөдө отурушат. Ал эми чет өлкөдө түрмөдө отурган кыргыз жарандарын саны 2009-жылы - 78 , 2008-жылы - 84, 2007-жылы 60ты түзгөн.
Россиянын Челябинск облусунун кылмыш иликтөө кызматкерлери 10-февралда Смеловский районунун Верхнеуральск деген жеринен машинада өрттөлгөн эки адамдын өлүгүн табышкан. Өлгөн адамдар Өзбекстандын эт сатып акча тапкан жарандары экен. Маркумдардын өлүмүнө казак менен кыргыз жарандарынын тиешеси бар экени маалым болду. Сурак учурунда Казакстан жараны өлтүрүлгөн өзбектерге чоң суммадагы акча карыз болгонун, карызды кайрып бергиси келбей, кыргыздарга доочуларды өлтүрүп берүүсүн сунуштаганын айтты. Өзбектерге карызын берем деп чакыртып, алардын көзүн кыргыздар тазалашкан да, алардын машинесин маркумдар менен кошо өрттөп жиберишкен. Челябинск облусунун кылмыш иликтөө башкармалыгы казак, кыргыз жарандарынын үстүнөн иликтөө иштерин башташты.
16-февралда Бишкектеги Ч.Айтматов атындагы орус драма театрынын жертөлөсү өрттөнүп, ал жердеги отургучтар, одеял, сөрү, столдор күйүп кеткен. Өрт театрдын кароолчусу Мусаеванын мас абалында тамеки чеккенинен чыккан экен.
Москвада жөн жүрбөй сойку кыздарды чогултуп, иштетип жүргөн Искра аттуу кыргыз аял кармалды. Новый Арбат көчөсүндөгү үйлөрдүн бирин ижарага алып, сойкукана ачууга үлгүргөн экен. Искра айымдын айыбы ачылып, сурак берип отурат.
Эттин барар жери экспорт
17-февралда өткөн фермерлердин 2-курултайында мал чарбасын жана ветеринарияны өнүктүрүү башкармалыгынын жетекчиси Самат Алиев айыл чарба министрлигинде асыл тукум мал чарбасын өнүктүрүү боюнча мамлекеттик программа иштелип жатканын баяндады. Эгерде өкмөт зарыл болгон 240 миллион сомду бөлүп берсе, 3-4 жылдын ичинде биз чет өлкөгө жүн, эт жана сүт азыктарын экспортко чыгарганга жетишет элек дейт С.Алиев.
Дүйнөлүк банктын көзү түз
Чукул кырдаалдар министрлиги (ЧКМ) менен Дүйнөлүк банк (ДБ) өз ара сүйлөшүүлөрдүн натыйжасында Кыргызстандын гидрометеорологиялык кызматын техникалык жана технологиялык жактан кайра жабдуу боюнча макулдашууга жетишти. Жолугушуунун максаты - тилсиз жоонун алдын алуу жана кырсык саркындыларынан арылтуу боюнча министрлик менен банктын ортосундагы кызматташуунун келечеги, ошондой эле гидрометеорология агенттигинин кубаттуулугун арттыруу боюнча долбоор болду.
Мамлекеттик маданият агенттигинин жаңы деректири Ибрагим Жунусов айылдык клубдарды документтештирүү, паспорттоштуруу боюнча кол алдында иштеген структураларга катуу тапшырма берди. Тапшырма 30-апрелге чейин толук аткарылышы керек. Республика боюнча алардын саны 686 экен. Азыр айылдык клубдардын баары болбосо да көпчүлүгү таланып-тонолуп, "кабыгы" эле калган болуш керек. Эмне дегенде клубдан баалуу деп эсептелген, союздан калган не бир имараттар кантип тып-тыйпыл болгонун көрбөдүк беле.
Акча болсо, адистик жогорулайт
Чыңгыз Айтматов атындагы орус драмтеатрында кечээтен баштап айыл өкмөттөрдүн кыска мөөнөттүк, 3 күнгө эсептелген адистикти жогорулатуучу курстары "Өлкөнү көтөрүүнүн жаңы багыты" деген теманын астында өтүп жатат. Президенттик аппараттын жетекчиси Каныбек Жороев өзү келип катышып, айыл өкмөттөрдү колдоо жана кызматты сапаттык жактан жаңы бийиктикке көтөрүү үчүн мамлекет тарабынан материалдык-техникалык жардамдар берилгенин, 375 кызматтык жеңил машина сатылып алынганын айтты.
Окутуп-үйрөтүү Ханнс Зайделдин фонду каржылаган акчанын күчү менен ишке ашып жатат.
Шойкомду сезсең телефон чал
Бишкекте окуучулардын укугун коргоо борбору ачылды. Борбордун кызматкерлери рэкеттен кордук көргөн жана ар кандай шойкомдуу кырдаалдарга түшүп калган мектеп окуучуларына жардам берет. Бул уюмдун демилгечиси мэриянын билим берүү башкармалыгы экен. Борбор түзүү долбоорун ПРООНдун конкурсуна коюшуп, натыйжада 434 миң сомдук грантка ээ болушкан. Мектеп алкагында жапа чеккен окуучулар эми түз эле 61-00-92 телефону аркылуу борбор менен байланышса болот. Уюмдун иш орду ?27 мектептин (Орозбеков - Фрунзе көчөлөрүнүн кесилишинде) имаратында жайгашкан.
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.